
       REPUBLIKA HRVATSKA
POŽEŠKO-SLAVONSKA ŽUPANIJA

              OPĆINA JAKŠIĆ

          OPĆINSKO VIJEĆE
Na temelju članka 35. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 33. Statuta Općine Jakšić („Službeni glasnik Općine Jakšić“, broj: 5/21) Općinsko vijeće Općine Jakšić na 00. sjednici održanoj dana 00. studenog 2026. godine, donosi 
STATUT OPĆINE JAKŠIĆ
I. OPĆE ODREDBE

Članak 1.

Statutom Općine Jakšić podrobnije se uređuje samoupravni djelokrug Općine Jakšić, njena obilježja, javna priznanja, ustrojstvo, ovlasti i način rada tijela Općine Jakšić, način obavljanja poslova, oblici neposrednog sudjelovanja građana u odlučivanju, provođenje referenduma u pitanjima iz samoupravnog djelokruga, mjesna samouprava, ustrojstvo i rad javnih službi, suradnja s drugim jedinicama lokalne i područne (regionalne) samouprave, prava nacionalnih manjina te druga pitanja od važnosti za ostvarivanje prava i obveza Općine Jakšić. Riječi i pojmovi u ovom Statutu koji imaju rodno značenje, bez obzira jesu li korišteni u muškom ili ženskom rodu, odnose se na jednak način na muški i ženski rod. 

Članak 2.

Općina Jakšić je jedinica lokalne samouprave utvrđena zakonom. 

Naziv, područje i sjedište Općine Jakšić određeni su zakonom. 

II. STATUS, PODRUČJE I GRANICE OPĆINE JAKŠIĆ

Članak 3.

Općina Jakšić je pravna osoba. 

Sjedište Općine Jakšić je u Jakšiću, Osječka ulica 16. 

Članak 4.

Područje Općine Jakšić utvrđeno je Zakonom o područjima  županija, gradova i općina u Republici Hrvatskoj, a granice  predstavljaju u pravilu granice rubnih katastarskih općina. Kada se granice rubnih katastarskih općina ne podudaraju s granicama rubnih naselja, smatra se da granicu predstavlja granica rubnih naselja prikazana u službenoj evidenciji prostornih jedinica.
Općina Jakšić obuhvaća područja sljedećih naselja: Bertelovci, Cerovac,  Eminovci, Granje,  Jakšić, Radnovac, Rajsavac, Svetinja, Tekić i Treštanovci.

Granice Općine Jakšić mogu se mijenjati na način u postupku propisanom Zakonom. 
III. OBILJEŽJA OPĆINE JAKŠIĆ

Članak 5.

Tijela i upravna tijela Općine Jakšić imaju pečate s grbom Republike Hrvatske u sredini, koji se izrađuju, koriste i uništavaju u skladu sa posebnim propisima.


Općina Jakšić ima tri pečata i to:

Pečat Općinsko vijeće,  promjera 38 mm. Pečat je okruglog oblika s dva koncentrična kruga unutar kojih su s vanjske  strane upisane riječi: REPUBLIKA HRVATSKA – POŽEŠKO-SLAVONSKA ŽUPANIJA, a s unutarnje strane upisane su riječi: JAKŠIĆ, OPĆINA JAKŠIĆ- OPĆINSKO VIJEĆE. U sredini pečata nalazi se grb Republike Hrvatske i redni broj pečata. 

Pečat Općinski načelnik, promjera 38 mm. Pečat je okruglog oblika s dva koncentrična kruga unutar kojih su sa gornje strane upisane riječi: REPUBLIKA HRVATSKA –POŽEŠKO-SLAVONSKA ŽUPANIJA, a s donje strane upisane su riječi: JAKŠIĆ, OPĆINA JAKŠIĆ-OPĆINSKI NAČELNIK. U sredini pečata nalazi se grb Republike Hrvatske i redni broj pečata. 

Pečat Jedinstveni upravni odjel, promjera 38 mm. Pečat je okruglog oblika s dva koncentrična kruga unutar kojih su sa gornje strane upisane riječi: REPUBLIKA HRVATSKA – POŽEŠKO-SLAVONSKA ŽUPANIJA, a s donje strane upisane su riječi: JAKŠIĆ, OPĆINA JAKŠIĆ-JEDINSTVENI UPRAVNI ODJEL. U sredini pečata nalazi se grb Republike Hrvatske i redni broj pečata.

Članak 6.

Općina Jakšić  ima grb i zastavu. 

Obilježjima iz stavka 1. ovog članka predstavlja se Općina Jakšić i izražava pripadnost Općini Jakšić. 

Grb i zastava Općine Jakšić mogu se rabiti na način kojim se poštuje tradicija, ugled i dostojanstvo Općine Jakšić.

Članak 7.

Grb Općine Jakšić je u poluokruglom štitu u plavom polju u kojem se nalazi zlatni kalež pokriven srebrnim velumom.

Zastava Općine Jakšić jednobojne je plave boje, dimenzija omjera dužine i širine 2:1, u skladu sa zakonskim odredbama. U sredini zastave, na sjecištu dijagonala nalazi se grb općine obostrano, obrubljen zlatno/žutom trakom. 

Članak 8.

Način uporabe i zaštita obilježja Općine Jakšić  utvrdit će se posebnom odlukom Općinskog vijeća, u skladu s zakonom i ovim Statutom.

Obilježjima iz stavka 1. ovog članka predstavlja se Općina Jakšić i izražava pripadnost Općini Jakšić.


Na temelju mjerila koja općim aktom utvrdi Općinsko vijeće, općinski načelnik može odobriti uporabu grba i zastave pravnim osobama radi promicanja interesa Općine Jakšić.
Članak 9.

Dan Općine Jakšić svečano se obilježava „ 4. prosinca – Sveta Barbara „.
IV. JAVNA PRIZNANJA

Članak 10.

Općinsko vijeće dodjeljuje javna priznanja za iznimna dostignuća i doprinos od osobitog značenja za razvitak i ugled Općine Jakšić, a poglavito za naročite uspjehe u unapređivanju gospodarstva, znanosti, kulture, zaštite i unapređivanja čovjekovog okoliša, športa, tehničke kulture, zdravstva i drugih javnih djelatnosti, te za poticanje aktivnosti koje su tome usmjerene. 

Članak 11.

Javna priznanja Općine Jakšić su: 

Počasni građanin Općine  Jakšić, dodjeljuje se posebna Povelja Općine Jakšić,
Nagrada Općine Jakšić za životno djelo, 

Nagrada Općine Jakšić,

Zahvalnica Općine Jakšić.

Članak 12.

Uvjeti za dodjelu javnih priznanja, njihov izgled i oblik, kriterij i postupnost njihove dodjele, tijela koja provode postupak i dodjeljuju priznanja, uređuju se posebnom odlukom Općinskog vijeća. 
V. SURADNJA S DRUGIM JEDINICAMA LOKALNE I PODRUČNE (REGIONALNE) SAMOUPRAVE 

Članak 13.

Ostvarujući zajednički interes u unapređivanju gospodarskog, društvenog i kulturnog razvitka, Općina Jakšić uspostavlja i održava suradnju s drugim jedinicama lokalne samouprave u zemlji i inozemstvu, u skladu sa zakonom i međunarodnim ugovorima. 

Općina Jakšić posebno surađuje s Požeško-slavonskom  županijom. 

Članak 14.

Općinsko vijeće donosi odluku o uspostavljanju suradnje, odnosno o sklapanju sporazuma (ugovora, povelje, memoranduma i sl.) o suradnji sa pojedinim jedinicama lokalne samouprave, kada ocijeni da postoji dugoročan i trajan interes za uspostavljanje suradnje i mogućnosti za njezino razvijanje. 

Kriteriji za uspostavljanje suradnje, te postupak donošenja odluke uređuje se posebnom odlukom Općinskog vijeća. 

Članak 15.

Sporazum o suradnji Općine Jakšić s jedinicama lokalne samouprave druge države objavljuje se u »Službenom glasniku Općine Jakšić«.
Članak 16.

Općina Jakšić, u postupku pripremanja i donošenja propisa i pojedinih akata na razini Požeško-slavonske  županije i Republike Hrvatske koji je se neposredno tiču, daje inicijative, mišljenja i prijedloge nadležnim tijelima. 

Inicijative, mišljenja i prijedloge iz stavka 1. ovog članka u ime Općine Jakšić mogu podnositi Općinsko vijeće i Općinski načelnik neposredno nadležnom tijelu ili posredno, putem članova Županijske skupštine i saborskih zastupnika. 

VI. SAMOUPRAVNI DJELOKRUG 
Članak 17.

Općina Jakšić je samostalna u odlučivanju u poslovima iz samoupravnog djelokruga u skladu s Ustavom Republike Hrvatske i zakonom, te podliježe samo nadzoru zakonitosti rada i akata tijela Općine Jakšić. 

Članak 18.

Općina Jakšić u svom samoupravnom djelokrugu obavlja poslove lokalnog značaja kojima se neposredno ostvaruju potrebe građana, a koja nisu Ustavom ili Zakonom dodijeljeni državnim tijelima i to osobito poslove koji se odnose na: 

1. uređenje naselja i stanovanje, 

2. prostorno i urbanističko planiranje, 

3. komunalno gospodarstvo, 

4. brigu o djeci, 

5. socijalnu skrb,

6. primarnu zdravstvenu zaštitu,

 
7. odgoj i osnovno obrazovanje, 

8. kulturu, tjelesnu kulturu i šport, 

9. zaštitu potrošača, 

10. zaštitu i unapređenje prirodnog okoliša, 

11. protupožarnu i civilnu zaštitu, 

12. promet na svom području, 

13. održavanje nerazvrstanih cesta i putova, 

14. ostale poslove sukladno posebnim zakonima. 

Općina Jakšić obavlja poslove iz samoupravnog djelokruga sukladno posebnim zakonima kojima se uređuju pojedine djelatnosti iz stavka 1. ovog članka.

Poslovi iz samoupravnog djelokruga detaljnije se utvrđuju odlukama Općinskog vijeća u skladu sa zakonom i ovim Statutom. 

Članak 19.

Općina Jakšić može organizirati obavljanje pojedinih poslova iz članka 18. ovog Statuta zajednički s drugom jedinicom lokalne samouprave ili više jedinica lokalne samouprave, osnivanjem zajedničkog tijela, zajedničkog upravnog odjela ili službe, zajedničkog trgovačkog društva, zajedničke ustanove ili zajednički organizirati obavljanje pojedinih poslova u skladu s posebnim zakonom. 

Odluku o obavljanju poslova na način propisan u stavku 1. ovog članka donosi Općinsko vijeće, temeljem koje Općinski načelnik  zaključuje sporazum o zajedničkom organiziranju poslova, kojim se uređuju međusobni odnosi u obavljanju zajedničkih poslova.

Članak 20.

Općinsko vijeće Općine Jakšić, može posebnom odlukom pojedine poslove iz samoupravnog djelokruga Općine Jakšić, čije je obavljanje od šireg interesa za građane na području više jedinica lokalne samouprave prenijeti na Požeško-slavonsku  županiju, u skladu sa njezinim Statutom. 

VII. NESPOSREDNO SUDJELOVANJE GRAĐANA U ODLUČIVANJU

Članak 21.

Građani mogu neposredno sudjelovati u odlučivanju o lokalnim poslovima putem referenduma i zbora građana, u skladu sa zakonom i statutom jedinice lokalne i područne (regionalne) samouprave. 

Članak 22.

Referendum se može raspisati radi odlučivanja o prijedlogu o promjeni statuta, o prijedlogu općeg akta ili drugog pitanja iz djelokruga predstavničkog tijela, kao i o drugim pitanjima određenim zakonom i Statutom. 

Na postupak provođenja referenduma odgovarajuće se primjenjuju odredbe zakona kojim se uređuje provedba referenduma. 

Referendum raspisan radi prethodnog pribavljanja mišljenja stanovnika o promjeni područja Općine nije obvezujući.

Članak 23.

Osim iz razloga utvrđenih člankom 22. stavkom 1. ovoga Statuta referendum se može raspisati i radi opoziva općinskog načelnika. 

Prijedlog za raspisivanje referenduma radi opoziva općinskog načelnika može podnijeti najmanje 20% ukupnog broja birača upisanih u popis birača Općine i 2/3 članova općinskog vijeća. 

Prijedlog mora biti podnesen u pisanom obliku i mora sadržavati osobne podatke (ime i prezime, adresu prebivališta i OIB) i vlastoručni potpis birača. 

Općinsko vijeće ne smije raspisati referendum za opoziv općinskog načelnika prije proteka roka od 6 mjeseci od održanih izbora ili ranije održanog referenduma za opoziv niti u godini u kojoj se održavaju redovni izbori za načelnika. 

Članak 24.

Na temelju odredaba zakona i statuta jedinice lokalne i područne (regionalne) samouprave raspisivanje referenduma može predložiti najmanje jedna trećina članova predstavničkog tijela, općinski načelnik, 20% ukupnog broja birača u jedinici za koju se traži raspisivanje referenduma. 

Ako je raspisivanje referenduma predložila najmanje jedna trećina članova predstavničkog tijela, odnosno ako je raspisivanje referenduma predložio općinski načelnik, predstavničko tijelo dužno je izjasniti se o podnesenom prijedlogu te ako prijedlog prihvati, donijeti odluku o raspisivanju referenduma u roku od 30 dana od zaprimanja prijedloga. 

Odluka o raspisivanju referenduma donosi se većinom glasova svih članova predstavničkog tijela. Ako je raspisivanje referenduma predložilo 20% od ukupnog broja birača u jedinici, predsjednik predstavničkog tijela dužan je dostaviti zaprimljeni prijedlog tijelu državne uprave nadležnom za lokalnu i područnu (regionalnu) samoupravu u roku od 30 dana od zaprimanja prijedloga. 

Tijelo državne uprave nadležno za lokalnu i područnu (regionalnu) samoupravu će u roku od 60 dana od dostave utvrditi ispravnost podnesenog prijedloga, odnosno utvrditi je li prijedlog podnesen od potrebnog broja birača u jedinici i je li referendumsko pitanje sukladno odredbama Zakona te odluku o utvrđenom dostaviti predstavničkom tijelu. 

Ako tijelo državne uprave nadležno za lokalnu i područnu (regionalnu) samoupravu utvrdi da je prijedlog ispravan, predstavničko tijelo raspisat će referendum u roku od 30 dana od zaprimanja odluke. 

Protiv odluke tijela državne uprave kojom je utvrđeno da prijedlog nije ispravan nije dozvoljena žalba, već se može pokrenuti upravni spor pred Visokim upravnim sudom Republike Hrvatske. 

Predstavničko tijelo može raspisati savjetodavni referendum o pitanjima iz svog djelokruga. 

Pravo glasovanja na referendumu imaju građani koji imaju prebivalište na području općine, upisani su u popis birača. 

Odluka donesena na referendumu obvezatna je za predstavničko tijelo, osim odluke donesene na savjetodavnom referendumu koja nije obvezatna. 

Članak 25.

Odluka o raspisivanju referenduma sadrži naziv tijela koje raspisuje referendum, područje za koje se raspisuje referendum, naziv akta o kojem se odlučuje na referendumu, odnosno naznaku pitanja o kojem će birači odlučivati, obrazloženje akta ili pitanja o kojima se raspisuje referendum, referendumsko pitanje ili pitanja, odnosno jedan ili više prijedloga o kojima će birači odlučivati te dan održavanja referenduma. 

Članak 26.

Pravo glasanja na referendumu imaju građani s prebivalištem na području Općine, odnosno na području za koje se raspisuje referendum i upisani su u popis birača. 

Članak 27.

Općinsko vijeće može tražiti mišljenje od mjesnog zbora građana o prijedlogu općeg akta ili drugog pitanja iz djelokruga Općine kao i o drugim pitanjima određenim zakonom i Statutom. 

Prijedlog za traženje mišljenja iz stavka 1. ovoga članka može podnijeti najmanje jedna trećina vijećnika općinskog vijeća i općinski načelnik. 

Općinsko vijeće dužno je donijeti odluku o prijedlogu iz stavka 2. ovoga članka u roku od 60 od dana zaprimanja prijedloga. 

Odlukom iz stavka 3. ovoga članka utvrđuje se o kojim će se pitanjima tražiti mišljenje te rok u kojem je rezultate održanog zbora građana potrebno dostaviti općinskom vijeću. 

Članak 28.

Zborovi građana mogu se sazvati radi izjašnjavanja građana o pojedinim pitanjima i prijedlozima iz samoupravnog djelokruga Općine,  te raspravljanja o potrebama i interesima građana od lokalnog značenja, u skladu sa zakonom i Statutom.

Zborovi građana sazivaju se za cijelo područje ili za dio područja odnosno naselje. 

Zborove građana može sazvati i Općinsko vijeće, te Općinski načelnik, radi raspravljanja i izjašnjavanja građana o pitanjima od značenja za Općinu. 

Kada zbor građana saziva Općinsko vijeće, ili Općinski načelnik, zborovi građana sazivaju se za cijelo područje ili za dio područja općine, pojedina naselja ili dijelove naselja na području Općine. 
Na zboru građana odlučuje se javnim glasovanjem, osim ako se na zboru većinom glasova prisutnih građana ne donese odluka o tajnom izjašnjavanju.

Mišljenje dobiveno od zbora građana je savjetodavno za Općinsko vijeće, i Općinskog načelnika. 

Način sazivanja, rada i odlučivanja na zboru građana uređuje se općim aktom Općine  u skladu sa zakonom i Statutom.

Članak 29.

Građani imaju pravo predlagati Općinskom vijeću donošenje određenog akta ili rješavanje određenog pitanja iz djelokruga Općinskog vijeća. 

Općinsko vijeće raspravlja o prijedlogu iz stavka l. ovoga članka, ako prijedlog potpisom podrži najmanje 10% birača upisanih u popis birača Općine. 

Općinsko vijeće dužno je dati odgovor podnositeljima najkasnije u roku od 3 mjeseca od primitka prijedloga. 

Članak 30.

Građani i pravne osobe imaju pravo podnositi predstavke i pritužbe na rad tijela i upravnih tijela Općine te na nepravilan odnos zaposlenih u tim tijelima kada im se obraćaju radi ostvarivanja svojih prava i interesa ili izvršavanja svojih građanskih dužnosti. 

Na podnijete predstavke i pritužbe čelnik tijela Općine odnosno pročelnik upravnog tijela dužan je odgovoriti u roku od 30 dana od dana podnošenja predstavke, odnosno pritužbe. 

Ostvarivanje prava iz stavka 1. ovoga članka osigurava se na jedan ili više prikladnih načina: ustanovljavanjem knjige pritužbi, postavljanjem sandučića za predstavke i pritužbe, neposrednim komuniciranjem s predstavnicima tijela ili sredstvima elektroničke komunikacije. 

VIII. TIJELA OPĆINE JAKŠIĆ 

Članak 31.

Tijela Općine Jakšić su Općinsko vijeće i Općinski načelnik. 

IX. OPĆINSKO VIJEĆE 

Članak 32.

Općinsko vijeće je predstavničko tijelo građana i tijelo lokalne samouprave, koje donosi odluke i akte u okviru prava i dužnosti Općine, te obavlja i druge poslove u skladu sa zakonom i ovim Statutom. 

Ako zakonom ili drugim propisom nije jasno određeno nadležno tijelo za obavljanje poslova iz samoupravnog djelokruga, poslovi i zadaće koje se odnose na uređivanje odnosa iz samoupravnog djelokruga u nadležnosti su Općinskog vijeća, a izvršni poslovi i zadaće u nadležnosti su Općinskog načelnika. 

Ukoliko se na način propisan stavkom 2. ovog članka ne može utvrditi nadležno tijelo, poslove i zadaće obavlja Općinski načelnik. 

Članak 33.

Općinsko vijeće donosi: 

- Statut Općine, 

- Poslovnik o radu, 

- odluku o uvjetima, načinu i postupku gospodarenja nekretninama u vlasništvu Općine, 

- proračun i odluku o izvršenju proračuna, 

- polugodišnje i godišnje izvješće o izvršenju proračuna, 

- odluku o privremenom financiranju,

- odlučuje o stjecanju i otuđenju pokretnina i nekretnina Općine Jakšić  čija ukupna vrijednost prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđenju pokretnina i nekretnina, odnosno čija je pojedinačna vrijednost veća od 132.272,28 eura, 

- uređuje ustrojstvo i djelokrug Jedinstvenog upravnog odjela,
- osniva javne ustanove, ustanove, trgovačka društva i druge pravne osobe, za obavljanje gospodarskih, društvenih, komunalnih i drugih djelatnosti od interesa za Općinu, 

- daje prethodne suglasnosti na statute ustanova, ukoliko zakonom ili odlukom o osnivanju nije drugačije propisano, 

- donosi odluke o potpisivanju sporazuma o suradnji s drugim jedinicama lokalne samouprave, u skladu sa općim aktom i zakonom, 

- raspisuje lokalni referendum, 

- bira i razrješava predsjednika i potpredsjednika Općinskog vijeća, 

- bira i razrješava predsjednike i članove radnih tijela Općinskog vijeća, 

- donosi odluku o kriterijima, načinu i postupku za dodjelu javnih priznanja i dodjeljuje javna priznanja, 

- imenuje i razrješava i druge osobe određene zakonom, ovim Statutom i posebnim odlukama Općinskog vijeća, 

- donosi odluke i druge opće akte koji su mu stavljeni u djelokrug zakonom i podzakonskim aktima. 

Članak 34.

Općinsko vijeće ima predsjednika i jednog potpredsjednika. 

Funkcija predsjednika i potpredsjednika vijeća je počasna i za to obnašatelji funkcije ne primaju plaću. 

Predsjednik i potpredsjednik ima pravo na naknadu troškova sukladno posebnoj odluci Općinskog vijeća. 

Članak 35.

Predsjednik Općinskog vijeća: 

- zastupa Općinsko vijeće 

- saziva i organizira, te predsjedava sjednicama Općinskog vijeća, 

- predlaže dnevni red Općinskog vijeća, 

- upućuje prijedloge ovlaštenih predlagatelja u propisani postupak,

 - brine o postupku donošenja odluka i općih akata, 

- održava red na sjednici Općinskog vijeća, 

- usklađuje rad radnih tijela, 

- potpisuje odluke i akte koje donosi Općinsko vijeće, 

- brine o suradnji Općinskog vijeća i Općinski načelnika, 

- brine se o zaštiti prava vijećnika, 

- obavlja i druge poslove određene zakonom i Poslovnikom Općinskog vijeća. 

Članak 36.

Članak 37.

Mandat članova Općinskog vijeća izabranih na redovnim izborima počinje danom konstituiranja predstavničkog tijela i traje do stupanja na snagu odluke Vlade Republike Hrvatske o raspisivanju izbora, odnosno do stupanja na snagu odluke Vlade Republike Hrvatske o raspuštanju Općinskog vijeća, sukladno zakonu kojim se uređuje lokalna i područna (regionalna) samouprava. 

Mandat članova Općinskog vijeća izabranih na prijevremenim izborima počinje danom konstituiranja Općinskog vijeća i traje do isteka tekućeg mandata predstavničkih tijela izabranih na redovnim izborima. 

Funkcija člana Općinskog vijeća je počasna i za to vijećnik ne prima plaću. 

Članovi Općinskog vijeća imaju pravo na naknadu u skladu s posebnom odlukom Općinskog vijeća. Članovi Općinskog vijeća nemaju obvezujući mandat i nisu opozivi. 

Članovi Općinskog vijeća imaju pravo uvida u registar birača za vrijeme dok obavljaju dužnost. 

Članak 38.

Članu Općinskog vijeća prestaje mandat prije isteka vremena na koji je izabran: 

• ako podnese ostavku, danom dostave pisane ostavke koja je zaprimljena najkasnije 3 dana prije zakazanog održavanja sjednice Općinskog vijeća i ovjerena kod javnog bilježnika najranije 8 dana prije podnošenja iste.

• ako mu je pravomoćnom sudskom odlukom potpuno oduzeta poslovna sposobnost, danom pravomoćnosti sudske odluke; 

• ako je pravomoćnom sudskom presudom osuđen na bezuvjetnu kaznu zatvora u trajanju dužem od šest mjeseci, danom pravomoćnosti presude; 

• ako mu prestane prebivalište na području Općine Jakšić, danom prestanka prebivališta, 

• ako mu prestane hrvatsko državljanstvo, danom prestanka državljanstva i 

• smrću. 

Članak 39.

Vijećniku koji za vrijeme trajanja mandata prihvati obnašanje dužnosti koja je prema odredbama zakona nespojiva s dužnošću člana predstavničkog tijela, mandat miruje, a za to vrijeme vijećnika zamjenjuje zamjenik, u skladu s odredbama zakona. 

Po prestanku obnašanja nespojive dužnosti, vijećnik nastavlja s obnašanjem dužnosti vijećnika, ako podnese pisani zahtjev predsjedniku Općinskog vijeća u roku od osam dana od dana prestanka obnašanja nespojive dužnosti. Mirovanje mandata prestaje osmog dana od dana podnošenja pisanog zahtjeva. 

Član vijeća može staviti mandat u mirovanje iz osobnih razloga, sukladno zakonu vijećnik može tražiti nastavljanje obnašanja dužnosti vijećnika jedanput u tijeku trajanja mandata. 

Članak 40.

Vijećnik ima prava i dužnosti: 

• sudjelovati na sjednicama općinskog vijeća; 

• raspravljati i glasovati o svakom pitanju koje je na dnevnom redu sjednice općinskog vijeća; 

• predlagati općinskom vijeću donošenje akata, podnositi prijedloge akata i podnositi amandmane na prijedloge akata; 

• postavljati pitanja iz djelokruga rada općinskog vijeća; 

• postavljati pitanja općinskom načelniku;

 • sudjelovati na sjednicama radnih tijela općinskog vijeća i na njima raspravljati, a u radnim tijelima kojih je član i glasovati i 

• tražiti i dobiti podatke potrebne za obavljanje dužnosti vijećnika od upravnih tijela Općine. 

Vijećnik ne može biti kazneno gonjen niti odgovoran na bilo koji drugi način, zbog glasovanja, izjava ili iznesenih mišljenja i stavova na sjednicama Općinskog vijeća. 

Vijećnik je dužan čuvati tajnost podataka, koji su kao tajni određeni u skladu s propisima, za koje sazna za vrijeme obnašanja dužnosti vijećnika. 

Vijećnik ima i druga prava i dužnosti utvrđena odredbama zakona, ovog Statuta i Poslovnika općinskog vijeća. 
         Članak 41.

Poslovnikom Općinskog vijeća detaljnije se uređuje način konstituiranja, sazivanja, rad i tijek sjednice, ostvarivanje prava, obveza i odgovornosti vijećnika, ostvarivanje prava i dužnosti predsjednika Općinskog vijeća, djelokrug, sastav i način rada radnih tijela, način i postupak donošenja akata u Općinskom vijeću, postupak izbora i razrješenja, sudjelovanje građana na sjednicama te druga pitanja od značaja za rad Općinskog vijeća. 

X. RADNA TIJELA OPĆINSKOG VIJEĆA

Članak 42.

Radna tijela Općinskog vijeća su: 

- Komisija za izbor i imenovanja, 

- Komisija za Statut, Poslovnik i normativnu djelatnost, 

- Mandatna komisija. 

Članak 43.

Komisija za izbor i imenovanja, predlaže: 

- izbor i razrješenje predsjednika i potpredsjednika Općinskog vijeća, 

- izbor i razrješenje članova radnih tijela Općinskog vijeća, 

- imenovanje i razrješenje i drugih osoba određenih ovim Statutom i drugim odlukama Općinskog vijeća, 

- propise o primanjima vijećnika, te naknade troškova vijećnicima za rad u Općinskom vijeću. 

Članak 44.

 
Komisija za Statut, Poslovnik i normativnu djelatnost: 

- predlaže Statut Općine i Poslovnik Općinskog vijeća, 

- predlaže pokretanje postupka za izmjenu Statuta odnosno Poslovnika Općinskog vijeća, 

- razmatra prijedloge odluka i drugih općih akata koje donosi Općinsko vijeće u pogledu njihove usklađenosti s Ustavom i pravnim sustavom, te u pogledu njihove pravne obrade i o tome daje mišljene i prijedloge Općinskom vijeću, 

- obavlja i druge poslove određene ovim Statutom. 

Članak 45.

Mandatna komisija: 

- na konstituirajućoj sjednici obavještava Općinsko vijeće o provedenim izborima za Općinsko vijeće i imenima izabranih vijećnika, temeljem objavljenih rezultata nadležnog izbornog povjerenstva o provedenim izborima, 

- obavještava Općinsko vijeće o podnesenim ostavkama na vijećničku dužnost, te o zamjenicima vijećnika koji umjesto njih počinju obavljati vijećničku dužnost, 

- obavještava Općinsko vijeće o mirovanju mandata vijećnika i o zamjenicima vijećnika koji umjesto njih počinju obavljati vijećničku dužnost, 

- obavještava Općinsko vijeće o prestanku mirovanja mandata vijećnika, 

- obavještava Općinsko vijeće o prestanku mandata kada se ispune zakonom predviđeni uvjeti i obavještava Općinsko vijeće da su ispunjeni zakonski uvjeti za početak mandata zamjeniku vijećnika. 

Članak 46.

Općinsko vijeće može uz radna tijela osnovana ovim Statutom, osnivati druga stalna i povremena radna tijela radi proučavanja i razmatranja drugih pitanja iz djelokruga Općinskog vijeća, pripreme prijedloga odluka i drugih akata, davanja mišljenja i prijedloga u svezi pitanja koja su na dnevnom redu Općinskog vijeća. Sastav, broj članova, djelokrug i način rada tih radnih tijela utvrđuje Općinsko vijeće posebnim odlukama. 
XI. OPĆINSKI NAČELNIK 

Članak 47.

Općinski načelnik zastupa Općinu i nositelj je izvršne vlasti Općine. 

Mandat općinskog načelnika izabranog na redovnim ili na prijevremenim izborima počinje prvog radnog dana koji slijedi danu objave konačnih rezultata izbora i traje do prvog radnog dana koji slijedi danu objave konačnih rezultata izbora novoga općinskog načelnika. 

Iznimno od stavka 2. ovog članka mandat Općinski načelnika kojega je Vlada Republike razriješila istovremeno kada je i raspustila Općinsko vijeće, traje do stupanja na snagu odluke Vlade Republike Hrvatske o raspuštanju Općinskog vijeća i razrješenju općinskog načelnika. 

U obavljanju izvršne vlasti Općinski načelnik: 

1. priprema prijedloge općih akata, 

2. izvršava i osigurava izvršavanje općih akata Općinskog vijeća 

3. utvrđuje prijedlog proračuna Općine i izvršenje proračuna, 

4. upravlja nekretninama, pokretninama i imovinskim pravima u vlasništvu Općine u skladu sa zakonom i ovim Statutom, 

5. odlučuje o stjecanju i otuđivanju nekretnina i pokretnina i raspolaganju ostalom imovinom u skladu sa zakonom, ovim Statutom i posebnim propisima 

6. upravlja prihodima i rashodima Općine, 

7. upravlja raspoloživim novčanim sredstvima na računu proračuna Općine,

8. odlučuje o pokroviteljstvu, 
9. odlučuje o davanju suglasnosti za zaduživanje pravnim osobama u većinskom izravnom ili neizravnom vlasništvu Općine i o davanju suglasnosti za zaduživanje ustanova kojih je osnivač Općina, 

10. donosi Pravilnik o unutarnjem redu Jedinstvenog upravnog odjela, 

11. imenuje i razrješava pročelnika Jedinstvenog upravnog odjela, 

12. čini skupštinu trgovačkih društava kojih je Općina osnivač, 

13. član je skupštine trgovačkih društava kojih je Općina suosnivač, 

14. imenuje i razrješuje predstavnike Općine u tijelima javnih ustanova, trgovačkih društava i drugih pravnih osoba kojih je Općina osnivač, osim ako zakonom nije drugačije određeno, 

15. imenuje i razrješava unutarnjeg revizora, 

16. utvrđuje plan prijma u službu u Jedinstveni upravni odjel, 

17. donosi odluku o kriterijima za ocjenjivanje službenika i načinu provođenja ocjenjivanja, 

18. predlaže izradu prostornog plana kao i njegove izmjene i dopune 

19. razmatra i utvrđuje konačni prijedlog prostornog plana 

20. donosi odluku o objavi prikupljanja ponuda ili raspisivanju natječaja za obavljanje komunalnih djelatnosti, 

21. povjerava obavljanje komunalnih djelatnosti na temelju ugovora 

22. daje prethodnu suglasnost na izmjenu cijena komunalnih usluga, 

23. do kraja ožujka tekuće godine podnosi Općinskom vijeću izvješće o izvršenju Programa održavanja komunalne infrastrukture i Programa gradnje objekata i uređaja komunalne infrastrukture za prethodnu godinu, 

24. daje u zakup poslovne prostore u vlasništvu Općine, 

25. organizira zaštitu od požara na području Općine i vodi brigu o uspješnom provođenju i poduzimanju mjera za unapređenje zaštite od požara 

26. usmjerava djelovanje Jedinstvenog upravnog odjela u obavljanju poslova iz samoupravnog djelokruga Općine, odnosno poslova državne uprave, ako su preneseni Općini, 

27. nadzire rad Jedinstvenog upravnog odjela u samoupravnom djelokrugu i poslovima državne uprave, 
28. daje mišljenje o prijedlozima koje podnose drugi ovlašteni predlagatelji, 

29. zaključuje ugovore i druge pravne poslove u skladu sa zakonom i drugim propisima, 

30. daje punomoći za zastupanje Općine Jakšić u pojedinim stvarima, 

31. imenuje savjetnike i osniva savjetodavna tijela u pojedinim područjima iz svog djelokruga, 

32. obavlja i druge poslove koji su mu stavljeni u nadležnost zakonom, ovim Statutom ili drugim propisima. 
U slučaju iz stavka 4. alineje 5. ovoga članka Općinski načelnik može odlučivati o visini pojedinačne vrijednosti do najviše 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno raspolaganju ostalom imovinom. Ako je taj iznos veći od 132.272,28 eura, Općinski načelnik može odlučivati najviše do 132.272,28 eura, a ako je taj iznos manji od 9.290,60 eura, tada može odlučivati najviše do 9.290,60 eura. Stjecanje i otuđivanje nekretnina i pokretnina te raspolaganje ostalom imovinom mora biti planirano u proračunu Općine i provedeno u skladu sa zakonom. 

Općinski načelnik je dužan izvijestiti Općinsko vijeće o danim suglasnostima za zaduživanje iz stavka 4. alineje 9. ovog članka tromjesečno do 10. u mjesecu za prethodno izvještajno razdoblje. Odluku o imenovanju i razrješenju iz stavka 4. alineja 14. ovoga članka Općinski načelnik dužan je dostaviti Općinskom vijeću u roku od 8 dana od donošenja i objaviti u službenom glasilu Općine Jakšić. 

Članak 48.

Općinski načelnik je odgovoran za ustavnost i zakonitost obavljanja poslova koji su u njegovom djelokrugu i za ustavnost i zakonitost akata Jedinstvenog upravnog odjela. 

Članak 49.

Općinski načelnik dva puta godišnje podnosi polugodišnje izvješće o svom radu i to do 31. ožujka tekuće godine za razdoblje srpanj-prosinac prethodne godine i do 15. rujna za razdoblje siječanj-lipanj tekuće godine. 

Općinsko vijeće može, pored izvješća iz stavka 1. ovog članka, od Općinski načelnika tražiti izvješće o pojedinim pitanjima iz njegovog djelokruga. 

Općinski načelnik podnosi izvješće po zahtjevu iz stavka 2. ovog članka u roku od 30 dana od dana primitka zahtjeva. Ukoliko jedan zahtjev sadrži veći broj različitih pitanja, rok za podnošenje izvješća iznosi 60 dana od dana primitka zahtjeva. 

Općinsko vijeće ne može zahtijevati od Općinski načelnika izvješće o bitno podudarnom pitanju prije proteka roka od 6 mjeseci od ranije podnesenog izvješća o istom pitanju. 

Članak 50.

Općinski načelnik u obavljanju poslova iz samoupravnog djelokruga Općine ima pravo obustaviti od primjene opći akt Općinskog vijeća. Ako ocijeni da je tim aktom povrijeđen zakon ili drugi propis, donijeti će odluku o obustavi općeg akta u roku od 8 dana od dana donošenja općeg akta te zatražiti od Općinskog vijeća da u roku od 8 dana od donošenja odluke o obustavi otkloni uočene nedostatke u općem aktu. 

Ako Općinsko vijeće ne otkloni uočene nedostatke iz stavka 1. ovoga članka, Općinski načelnik će bez odgode o tome obavijestiti nadležno tijelo državne uprave u čijem su djelokrugu opći akti dostaviti mu odluku o obustavi općeg akta. 

Nadležno tijelo državne uprave u čijem su djelokrugu opći akti će u roku od 8 dana od zaprimanja ocijeniti osnovanost odluke Općinski načelnika o obustavi od primjene općeg akta. 

Članak 51.

Ako za vrijeme trajanja mandata Općinski načelnika koji nema zamjenika nastupe okolnosti zbog kojih je Općinski načelnik onemogućen obavljati dužnost zbog duže odsutnosti ili iz drugih razloga spriječenosti, Općinski načelnika će zamijeniti privremeni zamjenik kojeg Općinski načelnik imenuje iz redova predstavničkog tijela.
 




        Članak 52. 

Općinski načelnik može odlučiti hoće li dužnost obavljati profesionalno ili volonterski, osim u godini održavanja redovnih lokalnih izbora.
Članak 53.

Općinskom načelniku mandat prestaje po sili zakona: 

- danom dostave pisane ostavke, 

- danom pravomoćnosti sudske odluke o oduzimanju poslovne sposobnosti, 

- danom pravomoćnosti sudske presude kojom je osuđen na bezuvjetnu kaznu zatvora u trajanju dužem od šest mjeseca, 

- danom prestanka prebivališta na području Općine, 

- danom prestanka hrvatskog državljanstva i 

- smrću. 

U slučaju nastupanja nekog od razloga iz stavka 1. ovoga članka prije isteka dvije godine mandata općinskog načelnika pročelnik upravnog odjela nadležnog za službeničke poslove će u roku od 8 dana o tome obavijestiti Vladu Republike Hrvatske radi raspisivanja prijevremenih izbora za novog općinskog načelnika.
Članak 54.

Općinski načelnik može se opozvati i na način propisan člankom 23. ovoga Statuta. 

Ako na referendumu bude donesena odluka o opozivu općinskog načelnika mandat im prestaje danom objave rezultata referenduma, a do provođenja prijevremenih izbora dužnost načelnika obnašat će povjerenik kojeg imenuje Vlada Republike Hrvatske. 

XII.     JEDINSTVENI UPRAVNI ODJEL 
Članak 55.

Za obavljanje poslova iz samoupravnog djelokruga Općine Jakšić, utvrđenih zakonom i ovim Statutom, te obavljanje poslova državne uprave koji su zakonom prenijeti na Općinu, ustrojava se Jedinstveni upravni odjel. 

Ustrojstvo i djelokrug Jedinstvenog upravnog odjela uređuje se posebnom odlukom Općinskog vijeća. 

Jedinstvenim upravnim odjelom  upravlja pročelnik kojeg na temelju javnog natječaja imenuje Općinski načelnik. 

Članak 56.


Jedinstveni upravni odjel neposredno izvršava provođenje općih i pojedinačnih akata tijela Općine.
Članak 57.

 
Jedinstveni upravni odjel samostalan je u okviru svog djelokruga, a za zakonito i pravovremeno obavljanje poslove iz svoje nadležnosti odgovoran je općinskom načelniku.
 




         Članak 58. 

Sredstva za rad Jedinstvenog upravnog odjela, osiguravaju se u Proračunu Općine  Jakšić, Državnom proračunu i iz drugih prihoda u skladu sa zakonom. 

XIII. JAVNE SLUŽBE 

Članak 59.

Općina Jakšić u okviru samoupravnog djelokruga osigurava obavljanje djelatnosti kojima se zadovoljavaju svakodnevne potrebe građana na području komunalnih, društvenih i drugih djelatnosti, za koje je zakonom utvrđeno da se obavljaju kao javna služba. 

Članak 60.

Općina Jakšić osigurava obavljanje djelatnosti iz članka 57. ovog Statuta osnivanjem trgovačkih društva, javnih ustanova, drugih pravnih osoba i vlastitih pogona. 

U trgovačkim društvima u kojima Općina Jakšić ima udjele ili dionice Općinski načelnik je član skupštine društva. 

Obavljanje određenih djelatnosti Općina Jakšić može povjeriti drugim pravnim i fizičkim osobama temeljem ugovora o koncesiji. 

XIV. IMOVINA I FINANCIRANJE OPĆINE JAKŠIĆ

Članak 61.

Sve pokretne i nepokretne stvari, te imovinska prava koja pripadaju Općini Jakšić, čine imovinu Općine Jakšić. 

Članak 62.

Imovinom Općine Jakšić upravljaju Općinski načelnik i Općinsko vijeće u skladu s odredbama zakona i ovog Statuta pažnjom dobrog gospodara. 

Općinski načelnik u postupku upravljanja imovinom Općine donosi pojedinačne akte glede upravljanja imovinom, na temelju općeg akta Općinskog vijeća o uvjetima, načinu i postupku gospodarenja nekretninama u vlasništvu Općine. 

Članak 63.

Općina Jakšić ima prihode kojima u okviru svog samoupravnog djelokruga slobodno raspolaže. 
Prihodi Općine Jakšić su: 

- općinski porezi, prirez, naknade, doprinosi i pristojbe, u skladu sa zakonom i posebnim odluka Općinskog vijeća, 

- prihodi od stvari u vlasništvu Općine i imovinskih prava, 

- prihod od trgovačkih društava i drugih pravnih osoba u vlasništvu Općine Jakšić odnosno u kojima Općina Jakšić ima udjele ili dionice, 

- prihodi od »naknada za koncesije, 

- novčane kazne i oduzeta imovinska korist za prekršaje koje propiše Općina Jakšić u skladu sa zakonom, 

- udio u zajedničkom porezu, 

- sredstva pomoći Republike Hrvatske predviđena u Državnom proračunu, 

- drugi prihodi određeni zakonom. 

Članak 64.

Procjena godišnjih prihoda i primitaka, te utvrđeni iznosi izdataka i drugih plaćanja Općine Jakšić iskazuju se u proračunu Općine Jakšić.

Svi prihodi i primici proračuna moraju biti raspoređeni u proračunu i iskazni po izvorima iz kojih potječu. 

Svi rashodi i izdaci proračuna moraju biti utvrđeni u proračunu i uravnoteženi s prihodima i primicima. 

Članak 65.

Proračun Općine Jakšić i Odluka o izvršenju proračuna donosi se za proračunsku godinu i vrijedi za godinu za koju je donesen. 

Proračunska godina je razdoblje od dvanaest mjeseci, koja počinje 1. siječnja, a završava 31. prosinca. 

Članak 66.

Općinsko vijeće donosi proračun za sljedeću proračunsku godinu na način i u rokovima propisanim zakonom.

Ukoliko se proračun za sljedeću proračunsku godinu ne može donijeti u propisanom roku, Općinsko vijeće donosi odluku o privremenom financiranju na način i postupku propisanim zakonom i to najduže za razdoblje od prva tri mjeseca proračunske godine. 

Članak 67.

Ako se tijekom proračunske godine smanje prihodi i primici ili povećaju izdaci utvrđeni proračunom, proračun se mora uravnotežiti sniženjem predviđenih izdataka ili pronalaženjem novih prihoda i primitaka. 

Uravnoteženje proračuna provodi se izmjenama i dopunama proračuna po postupku propisanom za donošenje proračuna. 

Članak 68.

Ukupno materijalno i financijsko poslovanje Općine nadzire Općinsko vijeće. 

Zakonitost, svrhovitost i pravodobnost korištenja proračunskih sredstava Općine nadzire Ministarstvo financija. 

XV. AKTI OPĆINE 

Članak 69.

Općinsko vijeće na temelju prava i ovlaštenja utvrđenih zakonom i ovim Statutom donosi Statut, Poslovnik, proračun, odluku o izvršenju proračuna, odluke i druge opće akte i zaključke. 

Općinsko vijeće donosi rješenja i druge pojedinačne akte, kada u skladu sa zakonom rješava o pojedinačnim stvarima. 

Članak 70.

Općinski načelnik u poslovima iz svog djelokruga donosi odluke, zaključke, pravilnike, rješenja te opće akte kada je za to ovlašten zakonom ili općim aktom Općinskog vijeća. 

Članak 71.

Radna tijela Općinskog vijeća donose zaključke, preporuke i druge akte sukladno ovom Statutu.

Članak 72.

Općinski načelnik osigurava izvršenje općih akata iz članka 69. ovog Statuta  na način i u postupku propisanim ovim Statutom, te nadziru zakonitost rada upravnih tijela. 

Opći akti objavljuju se u "Službenom glasniku Općine Jakšić".

Opći akti stupaju na snagu osmog dana od objave , osim ako nije zbog osobito opravdanih razloga , općim aktom propisano da opći akt stupa na snagu prvi dan od dana njegove objave.

Opći akti ne mogu imati povratno djelovanje.

Članak 73.

Jedinstveni upravni odjel u izvršavanju općih akata Općinskog vijeća donose pojedinačne akte kojima rješavaju o pravima, obvezama i pravnim interesima fizičkih i pravnih osoba.

Protiv pojedinačnih akata iz stavka 1. ovog članka, može se izjaviti žalba nadležnom upravnom tijelu Požeško-slavonske županije.

Na donošenje pojedinačnih akata shodno se primjenjuju odredbe Zakona o općem upravnom postupku i drugih propisa. 

U izvršavanju općih akata Općinskog vijeća pojedinačne akte donose i pravne osobe kojima su odlukom Općinskog vijeća, u skladu sa zakonom, povjerene javne ovlasti. 
Članak 74.

Službena osoba u javnopravnom tijelu može neposredno riješiti upravnu stvar u slučajevima propisanim zakonom, ako u postupku ne sudjeluju stranke s protivnim interesima.

Članak 75.

Nadzor zakonitosti općih akata koje donosi Općinsko vijeće u samoupravnom djelokrugu obavljaju nadležna tijela državne uprave, svako u svojem djelokrugu. 
Članak 76.

Detaljnije odredbe o aktima Općine Jakšić i postupku donošenja akata utvrđuju se Poslovnikom Općinskog vijeća.

XVI. JAVNOST RADA 
Članak 77.

Rad Općinskog vijeća, Općinskog načelnika i Jedinstvenog upravnog odjela je javan. 

Predstavnici udruga građana, građani i predstavnici medija mogu pratiti rad Općinskog vijeća u skladu s odredbama Poslovnika Općinskog vijeća. 

Članak 78.

Javnost rada Općinskog vijeća osigurava se:

- javnim održavanjem sjednica, 

- izvještavanjem i napisima u tisku i drugim oblicima javnog priopćavanja, 

- objavljivanjem općih akata i drugih akata u Službenom glasniku Općine Jakšić, Oglasnoj ploči i na web stranicama Općine Jakšić. 

Javnost rada Općinskog načelnika osigurava se: 

- održavanjem redovnih mjesečnih konferencija za medije, 
- izvještavanjem i napisima u tisku i drugim oblicima javnog priopćavanja, 

- objavljivanjem općih akata i drugih akata u Službenom glasniku Općine Jakšić, Oglasnoj ploči i na web stranicama Općine Jakšić. 

Javnost rada upravnih tijela Općine osigurava se izvještavanjem i napisima u tisku i drugim oblicima javnog priopćavanja. 

XVII. SPRJEČAVANJE SUKOBA INTERESA 
Članak 79.

Način djelovanja Općinskog načelnika u obnašanju javnih dužnosti uređen je posebnim zakonom. 

Članak 80.

Općinsko vijeće posebnom odlukom propisuje tko se smatra lokalnim dužnosnikom u obnašanju javne vlasti te uređuje sprječavanje sukoba interesa između privatnog i javnog interesa u obnašanju javne vlasti.

XIX.     PRIJELAZNE I ZAVRŠNE ODREDBE 

Članak 81.

Prijedlog za promjenu Statuta može podnijeti 1/3 vijećnika Općinskog vijeća, Općinski načelnik i Komisija za Statut, Poslovnik i normativnu djelatnost Općinskog vijeća. 

Prijedlog mora biti obrazložen, a podnosi se predsjedniku Općinskog vijeća. 

Općinsko vijeće, većinom glasova svih vijećnika, odlučuje da li će pristupiti raspravi o predloženoj promjeni Statuta. 

Ako se ni nakon ponovljene rasprave ne donese odluka da će se pristupiti raspravi o predloženoj promjeni, isti prijedlog se ne može ponovno staviti na dnevni red Općinskog vijeća, prije isteka roka od šest mjeseci od dana zaključivanja rasprave o prijedlogu. 

Članak 82.

Odluke i drugi opći akti doneseni na temelju Statuta Općine Jakšić i zakona, uskladit će se s odredbama ovog Statuta. 
Do donošenja općih akata kojima se uređuju poslovi iz samoupravnog djelokruga Općine Jakšić, sukladno posebnim zakonima i odredbama ovog  Statuta, primjenjivat će se akti Općine Jakšić u onim odredbama koje nisu u suprotnosti sa zakonom i ovim Statutom. 

U slučaju suprotnosti odredbi općeg akta iz stavka 1. ovog članka, primjenjuju se neposredno odredbe zakona i ovog Statuta. 

Članak 83.

Stupanjem na snagu ovog Statuta prestaje važiti Statut Općine Jakšić  ("Službeni glasnik Općine Jakšić",  broj 5/21). 

Ovaj Statut stupa na snagu osmog dana od dana objave u "Službenom glasniku Općine Jakšić". 

